stanford-oval/wikipedia huggingface dataset:
การเมืองภายหลังความจริง

การเมืองภายหลังความจริง (หรือเรียก การเมืองภายหลังข้อเท็จจริง) เป็นวัฒนธรรมการเมืองซึ่งมีการวางกรอบการอภิปรายส่วนใหญ่โดยการเน้นอารมณ์ (appeals to emotion) ที่ไม่เชื่อมต่อกับรายละเอียดของนโยบาย และโดยการแสดงข้อความโน้มน้าว (talking point) ซ้ำ ๆ ที่เพิกเฉยการโต้แย้งข้อเท็จจริง การเมืองภายหลังความจริงต่างจากการคัดค้านและการพิสูจน์ว่าเป็นเท็จซึ่งความจริงโดยทำให้ความจริงกลายเป็นมีความสำคัญ "รองลงไป" แม้มีการอธิบายปัญหาดังกล่าวว่าเป็นปัญหาร่วมสมัย แต่มีความเป็นไปได้ว่าปัญหานี้อาจเป็นส่วนหนึ่งของชีวิตการเมืองมานานแล้ว แต่ไม่ค่อยโดดเด่นนักจนกระทั่งมีอินเทอร์เน็ต ในนวนิยาย หนึ่ง-เก้า-แปด-สี่ จอร์จ ออร์เวลล์สร้างโลกซึ่งรัฐเปลี่ยนบันทึกประวัติศาสตร์รายวันเพื่อให้เข้ากับเป้าหมายโฆษณาชวนเชื่อของวันนั้น ออร์เวลล์ยึดการวิจารณ์ข้อนี้ส่วนมากต่อการปฏิบัติในโซเวียตรัสเซีย
จุดกำเนิดร่วมสมัยของคำนี้มาจากบล็อกเกอร์ เดวิด โรเบิตส์ซึ่งใช้คำนี้ในคอลัมน์ของกริสต์ในปี 2553 นักวิจารณ์การเมืองระบุการเมืองภายหลังความจริงว่ามีอิทธิพลมากที่สุดในการเมืองรัสเซีย จีน อเมริกัน ออสเตเรลีย บริติช อินเดีย ญี่ปุ่นและตุรกี ตลอดจนในพื้นที่อภิปรายอื่น ซึ่งขับเคลื่อนโดยวัฏจักรข่าว 24 ชั่วโมง ความสมดุลเท็จในการรายงานข่าวและความแพร่หลายของสื่อสังคมที่เพิ่มขึ้น ในปี 2559 พจนานุกรมอ็อกซ์ฟอร์ดเลือกคำว่า "หลังความจริง" (post-truth) เป็นคำแห่งปี เนื่องจากความแพร่หลายในบริทของการลงประชามติเบร็กซิตและการเลือกตั้งประธานาธิบดีสหรัฐในปีนั้น
การก่อการกำเริบสังคมนิยมปฏิวัติฝ่ายซ้าย

การก่อการกำเริบสังคมนิยมปฏิวัติฝ่ายซ้าย หรือกบฏสังคมนิยมปฏิวัติฝ่ายซ้าย เป็นการก่อกบฏต่อบอลเชวิคโดยพรรคสังคมนิยมปฏิวัติฝ่ายซ้ายในกรุงมอสโก สหพันธ์สาธารณรัฐสังคมนิยมโซเวียตรัสเซีย เมื่อวันที่ 6–7 กรกฎาคม ค.ศ. 1918 เหตุการณ์นี้เป็นหนึ่งในการก่อการกำเริบของฝ่ายซ้ายจำนวนหนึ่งเพื่อต่อต้านบอลเชวิคที่เกิดขึ้นในช่วงสงครามกลางเมืองรัสเซีย
พรรคสังคมนิยมปฏิวัติฝ่ายซ้ายได้เข้าร่วมกับรัฐบาลบอลเชวิคของรัสเซียโซเวียตหลังการปฏิวัติเดือนตุลาคมใน ค.ศ. 1917 แต่ลาออกจากคณะกรรมการราษฎรในเดือนมีนาคม ค.ศ. 1918 เพื่อประท้วงการลงนามในสนธิสัญญาเบรสท์-ลีตอฟสก์ พรรคสังคมนิยมปฏิวัติฝ่ายซ้ายยังคงทำงานในองค์กรอื่น (โดยเฉพาะเชการ์) โดยประณามสนธิสัญญาและนโยบายการรับเมล็ดพืชจากชาวนา หลังจากได้รับที่นั่งส่วนน้อยในการประชุมรัฐสภาโซเวียตแห่งรัสเซียทั้งปวงครั้งที่ 5 ในวันที่ 6 กรกฎาคม ฝ่ายสังคมนิยมปฏิวัติฝ่ายซ้ายได้ลอบสังหารวิลเฮล์ม ฟอน เมียร์บาค เอกอัครราชทูตเยอรมนีประจำกรุงมอสโก โดยหวังว่าจะทำสงครามกับ "ลัทธิจักรวรรดินิยมเยอรมัน" และเพื่อเริ่มต้นการก่อการกำเริบของประชาชน กลุ่มกบฏเข้ายึดสำนักงานใหญ่ของเชการ์ จับเฟลิกซ์ ดเซียร์จินสกี หัวหน้าเชการ์เป็นตัวประกัน ยึดชุมสายโทรศัพท์และโทรเลข และออกแถลงการณ์ มีฮาอิล มูราวอฟ ผู้บัญชาการกองทัพสังคมนิยมปฏิวัติฝ่ายซ้ายและกองทัพแดงทางตะวันออกเข้ายึดเมืองซิมบีร์สค์ได้ หลังจากการจลาจลถูกปราบปรามด้วยความช่วยเหลือจากพลปืนเล็กยาวลัตเวีย บอลเชวิคได้จับกุมผู้นำพรรคส่วนใหญ่ และขับไล่สมาชิกพรรคทั้งหมดออกจากรัฐสภาโซเวียต
แหล่งข้อมูลอื่น

Lutz Hafner. The Assassination of Count Mirbach and the "July Uprising" of the Left Socialist Revolutionaries in Moscow, 1918. Russian Review, Vol. 50, No. 3 (Jul., 1991), pp. 324–344
Nadezhda Krupskaya, "Ilyich Moves to Moscow, His First Months of Work in Moscow"
V. I. Lenin, "Interview Granted To An Izvestia Correspondent In Connection With The Left Socialist-Revolutionary Revolt"
"Poole to Lansing on assassination of Count Mirbach"
Leon Trotsky, "Revolt of the Left SRs"
U

U (ตัวใหญ่:U ตัวเล็ก:u) เป็นอักษรละตินลำดับที่ 21 ซึ่งในภาษาอังกฤษอ่านว่า "ยู" ในขณะที่เยอรมัน อิตาลี สเปน และฝรั่งเศส เรียกว่า "อู" ในขณะเดียวกันในประเทศไทยนิยมเรียกว่า "ยู" เช่นเดียวกับใน ภาษาญี่ปุ่น เรียกว่า "ยู" (ユー)
ชื่อเรียก

ในภาษาเวียดนาม เรียกว่า "อู" เป็นตัวอักษรที่ 25 ปัจจุบันได้เปลี่ยนไปใช้ด้วย "สระอู" แทน
ในภาษาตุรกีและภาษาแอลเบเนีย เรียกว่า "อู"
ความหมาย

U เป็นสัญลักษณ์ของธาตุยูเรเนียม
U หรือ u ใช้แทนคำว่า you ในภาษาแชต
ในทางคณิตศาสตร์  \cup  ใช้แทนยูเนียน และ  \cap  ใช้แทนอินเตอร์เซกชัน ในทฤษฎีเซต
ในทางการทหาร U- เป็นชื่อนำหน้าของเรือดำน้ำเยอรมันในช่วงสงครามโลกครั้งที่ 2 (เช่น U-20)
u ในบางครั้งใช้แทนสัญลักษณ์ มิว (μ)
รูปแบบอื่นของอักษร

Ù Ú Û Ü Ũ Ŭ Ǔ Ű Ů Ū Ų Ư Ụ Ủ
ดูเพิ่ม

| อักษร U ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| UA | UB | UC | UD | UE | UF | UG | UH | UI | UJ | UK | UL | UM | UN | UO | UP | UQ | UR | US | UT | UU | UV | UW | UX | UY | UZ |
| AU | BU | CU | DU | EU | FU | GU | HU | IU | JU | KU | LU | MU | NU | OU | PU | QU | RU | SU | TU | UU | VU | WU | XU | YU | ZU |
กบไสไม้

กบไสไม้ญี่ปุ่น
ใบมีดของกบไสไม้
กบไสไม้ เป็นเครื่องมือสำคัญสำหรับช่างไม้ชนิดหนึ่ง ใช้ขัดผิวไม้ให้มีผิวที่เรียบและได้รูปทรงตามต้องการ ประโยชน์ใช้สอยหลัก ๆ ของกบคือ ไสให้ผิวหรือหน้าไม้เรียบ การเรียกชื่อกบมักเรียกตามรูปร่างและลักษณะการใช้สอย
กบไสไม้ชนิดต่างๆ > แบบดั้งเดิมไม่ใช้ไฟฟ้า

กบคิ้ว
กบโค้ง
กบทวาย
กบนาง
กบบรรทัด
กบบังใบ
กบบัว
กบราง
Halonymphidae

| Halonymphidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
ชั้นย่อย:: Heterodonta Heterodonta
วงศ์:: Halonymphidae Halonymphidae
สปีชีส์:: Halonymphidae
ชื่อทวินาม
Halonymphidae 

Halonymphidae เป็นวงศ์ของชั้นไบวาลเวียที่อยู่ในอันดับ Anomalodesmata
สกุลในวงศ์นี้ ได้แก่:
Halonympha Dall & Smith, 1886
การถ่ายโอน

การถ่ายโอน/การแปร (transduction) อาจหมายถึง
การถ่ายโอนสัญญาณ (signal transduction) เป็นกระบวนการทางเคมีหรือทางกายภาพโดยเป็นลำดับการทำงาน/ลำดับเหตุการณ์ในระดับโมเลกุล ที่โมเลกุลส่งสัญญาณ (ปกติฮอร์โมนหรือสารสื่อประสาท) จะเริ่มการทำงาน/ก่อสภาพกัมมันต์ของหน่วยรับ ซึ่งในที่สุดมีผลให้เซลล์ตอบสนองหรือเปลี่ยนการทำงาน
การถ่ายโอนความรู้สึก (sensory transduction) เป็นการแปลงตัวกระตุ้นความรู้สึกจากรูปแบบหนึ่ง ไปเป็นอีกรูปแบบหนึ่ง
กะโหลก (หน่วยวัด)

1/4 คืบ
ในทางกลับกัน

4 กะโหลก = 1 คืบ
8 กะโหลก = 1 ศอก
16 กะโหลก = 2 ศอก = 1/2 วา = 1 เมตร
32 กะโหลก = 1 วา
640 กะโหลก = 1 เส้น
64 000 กะโหลก = 1 คาวุต = 1/4 โยชน์
256 000 กะโหลก = 1 โยชน์
การเมืองยุโรป

การเมืองของยุโรป นั้นเกี่ยวข้องกับการเมืองที่เปลี่ยนแปลงอย่างต่อเนื่องภายในทวีปดังกล่าว เป็นหัวข้อที่มีรายละเอียดมากกว่าทวีปใด ๆ เนื่องจากปัจจัยต่าง ๆ ซึ่งรวมถึงประวัติศาสตร์อันยาวนานของรัฐชาติในภูมิภาค และแนวโน้มในปัจจุบันที่เดินไปสู่การเพิ่มขึ้นของเอกภาพทางการเมืองระหว่างรัฐในยุโรป
การเมืองในปัจจุบันของยุโรปนั้นสามารถสืบรอยย้อนกลับไปได้ถึงเหตุการณ์ทางประวัติศาสตร์ภายในทวีป
ภูมิศาสตร์ เศรษฐกิจ และวัฒนธรรม นั้นมีส่วนเสมอกันในการก่อร่างสภาพการเมืองของยุโรปในปัจจุบัน
การเมืองยุโรปสมัยใหม่นั้นถูกครอบงำโดยสหภาพยุโรป ตั้งแต่การล่มสลายของม่านเหล็กและการพังทลายของบล็อกตะวันออกของรัฐคอมมิวนิสต์ ด้วยการสิ้นสุดของสงครามเย็น สหภาพยุโรปได้ขยายไปทางตะวันออก และรวมเอารัฐสมาชิก 27 รัฐ ซึ่งมีตัวแทนในรัฐสภายุโรป
ดูเพิ่ม

องค์กรระหว่างประเทศในยุโรป
การเมืองสหภาพยุโรป
ยุโรป
วัฒนธรรมยุโรป
เศรษฐกิจยุโรป
ภูมิศาสตร์ยุโรป
ประวัติศาสตร์ยุโรป
การถ่ายอุจจาระ

กายวิภาคทวารหนักและไส้ตรง
การถ่ายอุจจาระเป็นขั้นสุดท้ายของการย่อยอาหาร โดยสิ่งมีชีวิตกำจัดของเสียทั้งที่เป็นของแข็ง กึ่งแข็งกึ่งเหลวหรือของเหลวจากทางเดินอาหารโดยทางทวารหนัก
มนุษย์ขับถ่ายอุจจาระมีความถี่แปรผันตั้งแต่วันละหลายครั้งจนถึงไม่กี่ครั้งต่อสัปดาห์ หากมากกว่านั้นเรียกว่า "อาการท้องผูก" แต่ถ้าหากถ่ายเหลวและบ่อยครั้งภายในวันเดียวเรียกว่า "อาการท้องเสีย"
มนุษย์ทุกคนไม่ว่าจะเป็นเพศหญิงหรือเพศชายล้วนต้องขับถ่ายอุจจาระเพื่อดำรงชีวิตอยู่ต่อ สัตว์ส่วนมากที่มีระบบย่อยอาหารก็เช่นกัน
ระลอกการหดตัวของกล้ามเนื้อ (เรียกว่า การบีบรูด) ในผนังของลำไส้ใหญ่เคลื่อนอุจจาระผ่านทางเดินอาหารสู่ไส้ตรง อาหารที่ไม่ถูกย่อยอาจถูกขับออกด้วยวิธีนี้ด้วย กระบวนการดังกล่าวเรียก egestion
เมื่ออุจจาระเคลื่อนที่ผ่านลำไส้มันสามารถกระตุ้นให้กล้ามเนื้อในผนังลำไส้หดตัวซึ่งจะช่วยให้อุจจาระเคลื่อนที่ได้ง่ายขึ้น แต่ก็สามารถทำให้รู้สึกไม่สบายท้องซึ่งอาจเป็นสัญญาณกระตุ้นให้เตรียมพร้อมสำหรับการถ่ายอุจจาระ
การก่อการกำเริบที่สัมลวต พ.ศ. 2510

การก่อการกำเริบที่สัมลวต พ.ศ. 2510 เป็นเหตุการณ์ที่เกิดขึ้นที่จังหวัดพระตะบอง ประเทศกัมพูชา เป็นการต่อต้านระบอบสังคมในชนบท เหตุการณ์นี้ดูเหมือนจะเป็นจุดเริ่มต้นของสงครามกลางเมืองกัมพูชา ที่นำไปสู่ชัยชนะของเขมรแดงและการสถาปนากัมพูชาประชาธิปไตย
สาเหตุ

เชื่อกันว่าสาเหตุของการลุกฮือครั้งนี้เกิดขึ้นจากการการที่เจ้าหน้าที่รัฐเข้ามาควบคุมการสร้างโรงงานน้ำตาลที่กำปงก็อล ตำบลบานัน ใน พ.ศ. 2509 ซึ่งมีการเวนคืนที่ดินอย่างไม่เป็นธรรม กองทหารของรัฐเข้ามาเกี่ยวข้องในการจัดเก็บภาษีและข้าวจากชาวนาในท้องที่ เหตุการณ์ต่อต้านนี้ได้เกิดเป็นลำดับมานานแล้วในจังหวัดพระตะบอง หลังจากที่กัมพูชาได้รับเอกราชใน พ.ศ. 2497 สมเด็จพระนโรดม สีหนุได้มองว่าพระตะบองเป็นพื้นที่ที่เหมาะสมในการเพาะปลูกของประเทศ มีผู้อพยพเข้ามาตั้งถิ่นฐานใหม่และมีการจ้างงาน บังคับให้ชาวนาต้องขายข้าวให้กับทางรัฐบาล และเกิดความตึงเครียดขึ้นเรื่อย ๆ เหตุการณ์การต่อต้านที่เกิดขึ้นในต้นปี พ.ศ. 2510 พระนโรดม สีหนุได้ประณามฮู ยวน, ฮู นิม, และเขียว สัมพันว่าเป็นผู้อยู่เบื้องหลัง การประท้วงได้ลุกลามไปยังจังหวัดกำปงสปือและจังหวัดกำปอต พระนโรดม สีหนุได้เสด็จต่างประเทศจนถึงเดือนมีนาคม แต่ได้ให้กองกำลังรักษาความปลอดภัยเข้าควบคุมความรุนแรง
นักประวัติศาสตร์บางคนเช่น เบน เคียร์แนน ได้ระบุว่าพรรคคอมมิวนิสต์กัมพูชาอยู่เบื้องหลังในการวางแผนจัดให้มีการลุกฮือขึ้นในประเทศ เพราะเหตุการณ์ได้แพร่หลายไปรวดเร็วในจังหวัดที่ห่างกัน เหตุการณ์นี้จึงเป็นความพยายามของฝ่ายซ้ายที่จะโค่นล้มระบอบสังคม แม้ว่าเอกสารที่เป็นทางการของเขมรแดงที่เผยแพร่โดยพล พต ปฏิเสธความเกี่ยวข้องนี้ โดยกล่าวว่าการก่อกบฏของพวกเขาเริ่มเมื่อ พ.ศ. 2511 และเหตุการณ์ที่สัมลวตเป็นเพียงเหตุการณ์ที่เกิดก่อนเวลา
กบฏ

ความรุนแรงได้เริ่มขึ้นในเดือนเมษายนที่จังหวัดพระตะบอง โดยในวันที่ 2 เมษายน ทหาร 2 คนที่ออกไปเก็บข้าวถูกฆ่าที่สัมลวต กลุ่มผู้ประท้วงได้บุกเข้าไปเผาหน่วยงานเกษตรตัวอย่างที่ก่อตั้งโดยขบวนการยุวชนของระบอบสังคม และโจมตีหน่วยงานของรัฐในตอนเย็น กองกำลังรักษาความปลอดภัยของนายกรัฐมนตรี นำโดยลน นลได้ตอบสนองต่อความรุนแรงที่เกิดขึ้น กองกำลังทหารและตำรวจถูกส่งเข้าไปยังบริเวณที่เกิดเหตุ ทหารบกและทหารอากาศได้เข้าล้อมหมู่บ้านและสังหารผู้อยู่อาศัยจำนวนมากและจับตัวผู้ต้องสงสัยส่งไปยังพนมเปญมีรายงานว่าระหว่างเหตุการณ์นี้มีรถบรรทุกที่เต็มไปด้วยศีรษะมนุษย์วิ่งออกจากพระตะบองไปพนมเปญ  ทางตะวันออกของประเทศ โส พิมซึ่งเป็นทหารของพรรคคอมมิวนิสต์ได้เข้าไปในเมืองกันด็อลจรุม ฆ่าอดีตกำนันและคนที่ต้องสงสัยว่าเป็นเจ้าหน้าที่รัฐไปสองคน สมาชิกพรรคคอมมิวนิสต์ที่สำคัญบางคน เช่น เอียง ธิริทธ์ มีภูมิลำเนาที่สัมลวต ในหลายพื้นที่ในช่วงเวลานั้น ผู้ที่ต้องสงสัยว่าเป็นคอมมิวนิสต์ถูกจับ ยิงทิ้ง หรือหนีไปเข้าร่วมขบวนการใต้ดิน
ในวันที่ 24 เมษายน พระนโรดม สีหนุสั่งจับเขียว สัมพัน, ฮู นิม และฮู ยวน โดยฮู ยวน และเขียว สัมพันนั้นหนีเข้าป่าไปเข้าร่วมกับพรรคคอมมิวนิสต์ ฮู นิมยังคงปรากฏตัวในที่สาธารณะ แต่เมื่อได้รับคำเตือนจากพระนโรดม สีหนุอีกครั้ง เขาก็หนีไปในช่วงปลายปี ทั้งสามคนนี้ ต่อมามีข่าวว่าถูกหน่วยตำรวจลับสังหาร และถูกเรียกว่าแพะทั้งสาม ต่อมา พวกเขาปรากฏตัวในรัฐบาลพลัดถิ่นในอีกสามปีต่อมา
ในช่วงปลายเดือนเมษายน ฝ่ายรัฐบาลเริ่มผ่อนคลายความเข้มงวดลง  ในวันที่ 18 มิถุนายน มีผู้คนมากกว่า 4000 คน อพยพออกจากพระตะบอง และพระนโรดม สีหนุได้ประกาศว่าเหตุการณ์สงบแล้ว และด้วยคำแนะนำของฝ่ายขวาในพรรคสังคม พระนโรดม สีหนุสั่งจับพ่อค้าจีนที่เป็นตัวกลางในการขายข้าวให้เวียดมิญ และรัฐบาลขึ้นภาษีอีก แม้ว่าเหตุการณ์จะสงบลงแล้ว แต่มีหลักฐานว่าทหารและตำรวจยังคงจับกุมชาวบ้านที่เกี่ยวข้องกับกบฏ เผาบ้านเรือน ฆ่าหรือขับไล่ผู้อยู่อาศัยออกไปหลังวันที่ 18 มิถุนายน การลุกฮือขึ้นต่อต้านรัฐบาลยังคงเกิดขึ้นอย่างต่อเนื่องในช่วงสามปีต่อมา รวมทั้งชาวเขมรบนทางภาคตะวันออกเฉียงเหนือก็เริ่มต่อต้านรัฐบาล
การศึกษาในประเทศคูเวต

| กระทรวงศึกษาธิการ> งบประมาณทางการศึกษา (ค.ศ. 2006) |
| --- | --- |
งบประมาณ: $3.86 พันล้าน (เฉพาะสาธารณะ)
ข้อมูลทั่วไป
ภาษาที่ใช้: ภาษาอารบิก
การรู้หนังสือ
ผู้ชาย: 96.5%
ผู้หญิง: 95.8%
รัฐคูเวตตั้งอยู่ทางเหนืออ่าวเปอร์เซีย ซึ่งมีนโยบายสนับสนุนทางการศึกษา โดยให้โอกาสแก่เด็กทุกคนให้ได้รับการศึกษาโดยไม่แบ่งชนชั้นหรือวรรณะ แม้ว่าจะเป็นเด็กที่ต้องดูแลเป็นพิเศษ ประเทศคูเวตได้รับการจัดอันดับอยู่ที่อันดับ 63 ตามดัชนีการพัฒนามนุษย์ หรือ เฮชดีไอ โดยจัดอันดับในปี ค.ศ. 2011 ซึ่งจัดทำโดยโครงการพัฒนาแห่งสหประชาชาติ หรือ ยูเอ็นดีพี ถือว่าเกินมาตราฐานที่ได้ตั้งไว้ในส่วนท้องถิ่นของประเทศ ระบบการศึกษาในประเทศคูเวตถือว่าประสบความสำเร็จอย่างมาก ในปี ค.ศ. 2006 โดยค่าบำรุงการศึกษาภายในประเทศเป็นร้อยละ 13 ของค่าใช้จ่ายภายในประเทศ เมื่อเทียบกับกลุ่มประเทศองค์การเพื่อความร่วมมือและการพัฒนาทางเศรษฐกิจ หรือ โออีซีดี แม้จะต่ำกว่ากลุ่มประเทศในแถบอาหรับ แต่ถ้าเป็นจีดีพีประเทศมีร้อยละ 3.9 ซึ่งถือว่าต่ำในกลุ่มประเทศองค์การเพื่อความร่วมมือและการพัฒนาทางเศรษฐกิจ
ในปี ค.ศ. 2005 การรู้หนังสือของประเทศคูเวตถือว่าอยู่ที่ร้อยละ 94
ประเทศคูเวตมุ่งมั่นที่จะพัฒนาเด็กทุกเพศและทุกวัย กระทรวงศึกษาธิการยังเน้นให้ผู้หญิงภายในประเทศหันมาทำงาน โดยมีการเปิดเปิดโรงฝึกอาชีพ เช่น ในปี ค.ศ. 1989 มีการเปิดคลินิกเพื่อให้ผู้หญิงที่สนใจในวิชาพยาบาล เป็นต้น
รัฐบาลประเทศคูเวตจะมอบทุนให้กับนักเรียนที่สามารถเข้าไปสู่มหาวิทยาลัยในสหรัฐ, สหราชอาณาจักร หรือสถาบันการต่างประเทศ
การจัดการสายอักขระในภาษาซี

การจัดการสายอักขระในภาษาซี หมายถึงการดำเนินการกับสายอักขระในภาษาซี ซึ่งไลบรารีมาตรฐานภาษาซีได้มีกลุ่มฟังก์ชันเพื่อดำเนินการกับสายอักขระแบบพื้นฐานอยู่แล้ว ตัวอย่างเช่น การคัดลอกสายอักขระ การต่อสายอักขระ การตัดคำ และการค้นหา
ในภาษาซี ค่าคงที่สายอักขระที่ปิดด้วยอัญประกาศจะถูกแปลงให้เป็นสายอักขระที่จบด้วยอักขระว่างโดยอัตโนมัติ และเก็บไว้ในหน่วยความจำส่วนที่ไม่เปลี่ยนแปลง (static memory) การดำเนินการกับสายอักขระที่จบด้วยอักขระว่างไม่ว่าสายอักขระนั้นจะเป็นค่าคงที่หรือไม่ก็ตาม สามารถดำเนินการผ่านฟังก์ชันที่นิยามมาให้แล้วในไลบรารีมาตรฐานของภาษาซี ฟังก์ชันเหล่านี้มีการใช้งานกันอย่างแพร่หลายจนแทบจะเรียกได้ว่าเป็นส่วนหนึ่งของนิยามในภาษาซีไปแล้ว
แหล่งข้อมูลอื่น

C++ reference for std::atoi
โชเน็งซันเดย์รายสัปดาห์

| โชเน็งซันเดย์ รายสัปดาห์ |
| --- | --- |
  ปกโชเน็งซันเดย์ รายสัปดาห์ ฉบับวันที่ 29 เดือน 10 ปี 2014
บรรณาธิการ: คาซูโนริ โอชิมะ
ประเภท: โชเน็ง/มังงะ
นิตยสารราย: สัปดาห์
ยอดพิมพ์: 302,167 (2018)
วันจำหน่ายฉบับแรก: 17 มีนาคม พ.ศ. 2502
บริษัท: โชงะกุกัง
ประเทศ:  ญี่ปุ่น
ภาษา: ญี่ปุ่น
เว็บไซต์: http://websunday.net/
โชเน็งซันเดย์ รายสัปดาห์ (ญี่ปุ่น: 週刊少年サンデー; โรมาจิ: Shūkan Shōnen Sandē) หรือมักจะเรียกกันว่า ซันเดย์ เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 17 มีนาคม พ.ศ. 2502 มีกลุ่มเป้าหมายเป็นนักเรียนมัธยมปลายและนักศึกษามหาวิทยาลัย
การ์ตูนญี่ปุ่นที่ตีพิมพ์จบไปแล้ว

กัชเบล
ครอสเกม
ลามู ทรามวัยจากต่างดาว
รันม่า ½
เทพอสูรจิ้งจอกเงิน
อิทธิฤทธิ์พิชิตมายา
ไอคอล์
มือขวากับขาโจ๋
แผนปราบผีไม่มีอั้น
มหาศึกมนตรา ไฮด์&โครเซอร์
เอชทู
ผู้ผนึกมาร
แหล่งข้อมูลอื่น

Anime News Network (อังกฤษ)
Shōnen Sunday homepage
U.S Site (อังกฤษ)
ดูเพิ่ม

นีออซ (นิตยสารลิขสิทธิ์ของโชเน็งซันเดย์ในไทย)
การจัดการวิศวกรรม

การจัดการวิศวกรรม เป็นสาขาวิชาที่เชื่อมช่องว่างระหว่างวิศวกรรมศาสตร์และการจัดการ การจัดการวิศวกรรมคือการศึกษาการจัดการทั้งหมดขององค์กร โดยเน้นที่กระบวนการผลิต วิศวกรรมศาสตร์ เทคโนโลยี หรือผลิตผล ซึ่งต้องใช้ความรู้ต่างๆดังนี้
สถิติ
แคลคูลัส
คณิตศาสตร์
เทคโนโลยี และ เทคโนโลยีสารสนเทศ
การบริหารธุรกิจ และ การจัดการ
วิศวกรรมอุตสาหการ
เศรษฐศาสตร์ และ เศรษฐศาสตร์วิศวกรรม
แหล่งข้อมูลอื่น

Engineering Management Review - A Publication of the IEEE เก็บถาวร 2006-09-01 ที่ เวย์แบ็กแมชชีน
IEEE Engineering Management Journal
Pan, Eric T-S. Perpetual Business Machines: Principles of Success for Technical Professionals ISBN 0-9754480-0-5
การทหารของเยอรมนี (แก้ความกำกวม)

การทหารของเยอรมนี  อาจหมายถึง
กองทัพเยอรมัน (จักรวรรดิเยอรมัน) (1871–1919), รู้จักในชื่อ กองทัพจักรพรรดิ (ไรช์ซเฮร์),  กองทัพของจักรวรรดิเยอรมัน
ไรช์ซเวร์ (1919–1935), กองทัพของสาธารณรัฐไวมาร์
เวร์มัคท์ (1935–1945), กองทัพของนาซีเยอรมนี
บุนเดซเวร์ (ตั้งแต่ 1955), กองทัพของสหพันธ์สาธารณรัฐเยอรมนี
กองทัพประชาชนแห่งชาติ (1956–1990), กองทัพของอดีตสาธารณรัฐประชาธิปไตยเยอรมนี
UTC+00:00

| UTC+00:00 |
| --- | --- |
เขตเวลา
แผนที่โลกพร้อมเขตเวลาที่เน้น
ออฟเซตเวลาสากลเชิงพิกัด
UTC: UTC+00:00
เวลาปัจจุบัน
04:52, 11 ตุลาคม 2024 UTC+00:00 [รีเฟรช]
เส้นเมริเดียนกลาง
หมู่วันเวลา
UTC - 2010: สีฟ้า (มกราคม), สีส้ม (กรกฎาคม), สีเหลือง (ตลอดทั้งปี), สีฟ้าอ่อน - บริเวณทะเล
เวลาในทวีปยุโรป:


ฟ้าอ่อน
เวลายุโรปตะวันตก / เวลามาตรฐานกรีนิช (UTC)


สีฟ้า
เวลายุโรปตะวันตก / เวลามาตรฐานกรีนิช (UTC)


เวลาออมแสงยุโรปตะวันตก / เวลาออมแสงบริติช / เวลามาตรฐานไอร์แลนด์ (UTC+1)


สีแดง
เวลายุโรปกลาง (UTC+1)


เวลาออมแสงยุโรปกลาง (UTC+2)


สีเหลือง
เวลายุโรปตะวันออก / เวลาคาลินินกราด (UTC+2)


สีกากี
เวลายุโรปตะวันออก (UTC+2)


เวลาออมแสงยุโรปตะวันออก (UTC+3)


เขียวอ่อน
เวลามอสโก / เวลาตุรกี (UTC+3)


เทอร์ควอยซ์
เวลาอาร์มีเนีย / เวลาอาเซอร์ไบจาน / เวลาจอร์เจีย (UTC+4)


▉▉▉▉ สีอ่อน: ใช้เวลามาตรฐานทั้งปี
▉▉▉ สีเข้ม: สังเกตเวลาฤดูร้อน
เวลาในทวีปแอฟริกา:


ฟ้าอ่อน
เวลากาบูเวร์ดี (UTC−1)

สีฟ้า
เวลามาตรฐานกรีนิช (UTC)

สีแดง
เวลายุโรปกลาง
เวลาแอฟริกาตะวันตก (UTC+1)

สีกากี
เวลาแอฟริกากลาง
เวลายุโรปตะวันออก
เวลามาตรฐานอียิปต์
เวลามาตรฐานแอฟริกาใต้ (UTC+2)

สีเขียว
เวลาแอฟริกาตะวันออก (UTC+3)

เทอร์ควอยซ์
เวลามอริเชียส
เวลาเซเชลส์ (UTC+4)

a หมู่เกาะของประเทศกาบูเวร์ดี ตั้งอยู่ทางตะวันตกของแผ่นดินใหญ่แอฟริกา
b ประเทศมอริเชียสและเซเชลส์ อยู่ทางตะวันออกและตะวันออกเฉียงเหนือของประเทศมาดากัสการ์ตามลำดับ
UTC+00:00 เป็นตัวบ่งบอกความเฉของเวลาเพิ่มจากเวลาสากลเชิงพิกัด +00:00 เขตเวลานี้เป็นฐานของเวลาสากลเชิงพิกัด (UTC) และเขตเวลาทั้งหมดจะขึ้นอยู่กับโซนเวลานี้ ในมาตรฐาน ISO 8601 เวลาในเขตเวลานี้จะเขียนว่า 2069-01-01T12:12:34+00:00 เขตเวลานี้สามารถเรียกตามภูมิศาสตร์หรือประวัติศาสตร์ดังต่อไปนี้
เวลามาตรฐานกรีนิช
เวลายุโรปตะวันตก
เวลาออมแสงอะโซร์ส
เวลาออมแสงกรีนแลนด์ตะวันออก
เวลามาตรฐานเวสเทิร์นสะฮารา
เวลาสากลเชิงพิกัด
เวลายุโรปตะวันตก (ฤดูหนาวในซีกโลกเหนือ)

ทวีปยุโรป
ออลเดอร์นีย์
กานาเรียส
หมู่เกาะแฟโร
เกิร์นซีย์
Herm
ประเทศไอร์แลนด์
เกาะแมน
เจอร์ซีย์
ประเทศโปรตุเกส (มีข้อยกเว้นของอะซอเรสซึ่งใช้เวลา UTC-01)
Sark
สหราชอาณาจักร (GMT / BST)
เวลาในฤดูร้อน (ฤดูร้อนซีกโลกเหนือ)

กรีนแลนด์ - ภาคตะวันออกรอบ Ittoqqortoormiit (กอเรสไบซัน)
ประเทศโปรตุเกส - อะซอเรสเท่านั้น
เวลามาตรฐาน (ตลอดทั้งปี) > แอฟริกาตะวันตก

ประเทศบูร์กินาฟาโซ
ประเทศโกตดิวัวร์
ประเทศแกมเบีย
ประเทศกานา
ประเทศกินี
ประเทศกินี-บิสเซา
ประเทศไลบีเรีย
ประเทศมาลี
ประเทศมอริเตเนีย
ประเทศเซาตูแมอีปริงซีป
ประเทศเซเนกัล
ประเทศเซียร์ราลีโอน
ประเทศโตโก
เวสเทิร์นสะฮารา
เวลามาตรฐาน (ตลอดทั้งปี) > หมู่เกาะในมหาสมุทรแอตแลนติก

กรีนแลนด์
ตะวันออกเฉียงเหนือ
Danmarkshavn  และพื้นที่โดยรอบ
ประเทศไอซ์แลนด์
เซนต์เฮเลนา, อัสเซนชัน และ ตริสตันดากูนยา (ถึงสหราชอาณาจักร)
เวลามาตรฐาน (ตลอดทั้งปี) > ทวีปแอนตาร์กติกา

บางส่วนในทวีปแอนตาร์กติกา ดูเพิ่ม เวลาในแอนตาร์กติกา
การจัดการหน่วยความจำ

การจัดการหน่วยความจำ เป็นกระบวนการในการจัดการหน่วยความจำคอมพิวเตอร์ นั่นคือการที่สามารถจองหน่วยความจำ เมื่อมีการร้องขอ และคืนหน่วยความจำไปเมื่อไม่มีการใช้งาน
วิธีการจัดการหน่วยความจำได้พัฒนาเรื่อยมาเพื่อให้มีประสิทธิภาพในการจัดการหน่วยความจำเพิ่มขึ้น โดยเฉพาะอย่างยิ่งวิธีการใช้หน่วยความจำเสมือน ซึ่งเป็นวิธีการที่นำพื้นที่ของหน่วยความจำรองมาทำหน้าที่ในลักษณะเดียวกับหน่วยความจำหลัก ทำให้ปริมาณหน่วยความจำมีมากขึ้น ดังนั้นประสิทธิภาพของตัวจัดการหน่วยความจำเสมือนจึงมีผลต่อประสิทธิภาพระบบเป็นอย่างมาก
การจองหน่วยความจำพลวัต > รายละเอียด

เมื่อมีการร้องขอเพื่อจองหน่วยความจำพลวัต ระบบจะทำการหาพื้นที่ติดกันในปริมาณที่ต้องการบนหน่วยความจำขนาดใหญ่ที่เรียกว่า ฮีป (heap) เมื่อมีการคืนหน่วยความจำ พื้นที่ส่วนที่ได้คืนมาก็จะสามารถนำมาจัดสรรไปใช้ใหม่ได้ อย่างไรก็ตาม อาจจะเกิดปัญหาความกระจัดกระจายของพื้นที่หน่วยความจำซึ่งเกิดเมื่อมีพื้นที่เล็กๆจำนวนมากแทรกอยู่ระหว่างพื้นที่ส่วนที่ยังใช้งานอยู่ ทำให้เมื่อมีการร้องขอพื้นที่ปริมาณมาก พื้นที่เหล่านั้นจะไม่มีโอกาสนำไปใช้ประโยชน์ได้เลย
ระบบที่มีการใช้หน่วยความจำเสมือน

ความกระจัดกระจายของหน่วยความจำ
กล้ามเนื้อมีเดียล เรกตัส

| กล้ามเนื้อมีเดียล เรกตัส  (Medial rectus) |
| --- | --- |
กล้ามเนื้อตา กลุ่มเรกตัส: 2 = ซุพีเรียร์, 3 = อินฟีเรียร์, 4 = มีเดียล, 5 = แลทเทอรัล กลุ่มออบลีก: 6 = ซุพีเรียร์, 8 = อินฟีเรียร์ กล้ามเนื้ออื่นๆ: 9 = กล้ามเนื้อลืมตา โครงสร้างอื่นๆ: 1 = แอนนูลัส ออฟ ซินน์, 7 = โทรเคลียร์ของซุพีเรยร์ ออบลีก, 10 = หนังตาบน, 11 = เปลือกลูกตา, 12 = เส้นประสาทตา
ภาพแสดงเส้นประสาทที่ควบคุมกล้ามเนื้อมีเดียล เรกตัส และแลทเทอรัล เรกตัส ของตา
รายละเอียด
จุดยึด: แอนนูลัส ออฟ ซินน์ (annulus of Zinn) ที่ด้านหลังของเบ้าตา
จุดเกาะ: 5.5 มม. ด้านบนของคอร์เนียล ลิมบัส (corneal limbus)
ประสาท: ส่วนล่าง (inferior division) ของเส้นประสาทกล้ามเนื้อตา
การกระทำ: กลอกตาเข้าใน
ตัวระบุ
ภาษาละติน: musculus rectus medialis bulbi
TA98: A15.2.07.012
TA2: 2044
FMA: 49037
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อมีเดียล เรกตัส เป็นกล้ามเนื้อในเบ้าตา
แหล่งข้อมูลอื่น

Loyola University Chicago mr
-1476001712 ที่ GPnotebook
SUNY Figs 29:01-06
medial+rectus+muscle จากเว็บไซต์  eMedicine Dictionary
Norman/Georgetown lesson3 (orbit4)
Diagram at howstuffworks.com เก็บถาวร 2016-03-03 ที่ เวย์แบ็กแมชชีน
47 หมีใหญ่

| --- | --- |
 จุดสีแดงแสดงตำแหน่งของดาว 47 หมีใหญ่ ในกลุ่มดาวหมีใหญ่
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวหมีใหญ่ (Ursa Major)

ไรต์แอสเซนชัน: 10h 59m 27.97s
เดคลิเนชัน: +40° 25′ 48.9″
ความส่องสว่างปรากฏ (V): +5.03
คุณสมบัติ
ชนิดสเปกตรัม: G1V
ดัชนีสี U-B: 0.13
ดัชนีสี B-V: 0.61
มาตรดาราศาสตร์
ความเร็วแนวเล็ง (Rv): +12.6 km/s
การเคลื่อนที่เฉพาะ (μ):  RA: –317.01 ± 0.22 mas/yr   Dec.: 54.64 ± 0.20 mas/yr 
พารัลแลกซ์ (π): 71.11 ± 0.25 mas
ระยะทาง: 45.9 ± 0.2 ly  (14.06 ± 0.05 pc)
ความส่องสว่างสัมบูรณ์ (MV): 4.41
รายละเอียด

มวล: 1.08 M☉
รัศมี: 1.172 ± 0.111  R☉
แรงโน้มถ่วงที่พื้นผิว (log g): 4.377
กำลังส่องสว่าง: 1.48 L☉
อุณหภูมิ: 5887 ± 3.8  K
ค่าความเป็นโลหะ: 110% solar
ความเร็วในการหมุนตัว (v sin i): 2.80 km/s
อายุ: 6.03 × 109 ปี

ชื่ออื่น
 Chalawan, BD+41°2147, FK5 1282, GC 15087, GCTP 2556.00, Gliese 407, HD 95128, HIP 53721, HR 4277, LTT 12934, SAO 43557 
ฐานข้อมูลอ้างอิงอื่น
SIMBAD: The star
: planet b
: planet c
: planet d
Exoplanet Archive: data
ARICNS: data
สารานุกรมดาวเคราะห์นอกระบบ: data
47 หมีใหญ่ (47 Ursae Majoris ย่อเป็น 47 UMa) หรือชื่อว่าชาละวัน เป็นดาวแคระเหลืองอยู่ห่างจากโลกประมาณ 46 ปีแสงในกลุ่มดาวหมีใหญ่ ในปี พ.ศ. 2554 เชื่อว่าดาวเคราะห์นอกระบบสามดวงชื่อ (47 หมีใหญ่ บี, ซีและดี ซึ่งสองดวงแรกได้ชื่อว่าตะเภาทองและตะเภาแก้ว) โคจรรอบดาวฤกษ์นี้
47 หมีใหญ่ตั้งอยู่ค่อนข้างใกล้กับระบบสุริยะ จากข้อมูลของการวัดวิชาการวัดตำแหน่งดาวโดยดาวเทียมวัดตำแหน่งดาวฮิปพาร์คอส ดาวนี้มีพารัลแลกซ์ 71.11 มิลลิพิลิปดา สอดคล้องกับระยะทาง 45.913 ปีแสง ดาวนี้มีความส่องสว่างปรากฏ +5.03 ซึ่งมองเห็นได้ด้วยตาเปล่าและมีความส่องสว่างสัมบูรณ์ +4.29 หมายความว่า ความสว่างมากกว่าดวงอาทิตย์ประมาณ 60% ดาวนี้เป็นแฝดดวงอาทิตย์ (solar analog) ด้วยชนิดสเปกตรัม G1V มีมวลพอ ๆ กับดวงอาทิตย์แต่ร้อนกว่าประมาณ 5,882 K และเป็นโลหะมากกว่าเล็กน้อย คือ ประมาณ 110% ของความอุดม (abundance) เหล็กของดวงอาทิตย์
เช่นเดียวกับดวงอาทิตย์ 47 หมีใหญ่อยู่บนลำดับหลัก โดยเปลี่ยนไฮโดรเจนเป็นฮีเลียมโดยปฏิกิริยานิวเคลียร์ฟิวชัน โดยอาศัยกัมมันตภาพโครโมสเฟียร์ ดาวฤกษ์นี้อาจมีอายุประมาณ 6,000 ล้านปี แม้แบบจำลองวิวัฒนาการแนะว่าอายุอาจสูงถึงประมาณ 8,700 ล้านปี การศึกษาอื่นประมาณอายุดาวนี้ไว้ระหว่าง 4,400 ถึง 7,000 ล้านปี
ชื่อ

47 Ursae Majoris เป็นชื่อในระบบแฟลมสตีด (Flamsteed designation) และในการค้นพบดาวเคราะห์ในระบบของดาว 47 Ursae Majoris จึงถูกกำหนดชื่อต่อเนื่องเป็น 47 Ursae Majoris b, c และ d
ในเดือนกรกฎาคม พ.ศ. 2557 สหพันธ์ดาราศาสตร์สากล (IAU) ได้ประกาศกระบวนการกำหนดชื่อที่เหมาะสมแก่ดาวเคราะห์นอกระบบสุริยะและดาวฤกษ์แม่ กระบวนการดำเนินโดยการเสนอชื่อสาธารณะและการเลือกโดยการลงคะแนน ซึ่งในวันที่ 15 ธันวาคม พ.ศ. 2558 สหพันธ์ดาราศาสตร์สากลได้ประกาศชื่อสามัญให้กับดาว 47 Ursae majoris ใหม่ว่า "ดาวชาละวัน" (Chalawan) อันเป็นชื่อสามัญของดาวฤกษ์เป็นภาษาไทยครั้งแรก ส่วนดาวเคราะห์ในระบบของดาว 47 หมีใหญ่ อีก 2 ดวง คือดาว 47 Ursae majoris b (ดาว 47 หมีใหญ่ บี) และดาว 47 Ursae majoris  c (ดาว 47 หมีใหญ่ ซี) ได้ชื่อสามัญว่า "ดาวตะเภาทอง" (Taphao Thong) และ "ดาวตะเภาแก้ว" (Taphao Kaew) ตามลำดับ โดยชื่อทั้ง 3 เสนอโดยสมาคมดาราศาสตร์ไทย (ชาละวัน นอกจากเป็นชื่อในนิทานพื้นบ้านแล้ว 'Chalawan' ยังเป็นชื่อที่กำหนดให้กับสกุล ในอันดับจระเข้ที่สูญพันธุ์ไปแล้วซึ่งมีสายพันธุ์เดียวคือ Chalawan thailandicus)
ในปี พ.ศ. 2559 สหพันธ์ดาราศาสตร์สากลได้จัดทำคณะทำงานเกี่ยวกับชื่อดาว (WGSN) เพื่อจัดทำบัญชีรายชื่อและกำหนดมาตรฐานที่เหมาะสมสำหรับชื่อดาว ในแถลงการณ์ฉบับแรกในเดือนกรกฎาคม พ.ศ. 2559 คณะทำงานฯ ได้ระบุชื่อดาวเคราะห์นอกระบบสุริยะและดาวฤกษ์แม่ซึ่งได้รับการอนุมัติจาก คณะกรรมการบริหารการตั้งชื่อสาธารณะของดาวเคราะห์และบริวารดาวเคราะห์ รวมถึงชื่อของดาวฤกษ์ที่ได้รับในระหว่างกระบวนการรณรงค์กำหนดชื่อในปี พ.ศ. 2558 (2015 NameExoWorlds) ปัจจุบันดาวดวงนี้อยู่ในบัญชีรายชื่อดาวของสหพันธ์ดาราศาสตร์สากล
ดูเพิ่ม

47 Ursae Majoris in fiction – (อังกฤษ)